b'\n_START_ARTICLE_\nAlfabet fon\xc3\xa8tic internacional\n_START_SECTION_\nDescripci\xc3\xb3\n_START_PARAGRAPH_\nEls valors de cada signe id\xc3\xa8ntic al de l\'alfabet llat\xc3\xad en la majoria de casos corresponen a l\'\xc3\xbas angl\xc3\xa8s. El principi general \xc3\xa9s usar un sol s\xc3\xadmbol per a un segment parlat, evitant combinacions de lletres (com el d\xc3\xadgraf <ny> en l\'ortografia catalana)._NEWLINE_Els s\xc3\xadmbols corresponents a lletres llatines modificades sovint corresponen a un fonema similar. Per exemple, totes les consonants retroflexes tenen el mateix signe que l\'equivalent a les consonants alveolars, excepte un ganxet a la dreta a la part de baix._NEWLINE_Els diacr\xc3\xadtics poden ser combinats amb els signes AFI per transcriure fonemes lleugerament modificats o articulacions secund\xc3\xa0ries. Tamb\xc3\xa9 hi ha signes especials per als suprasegmentals com l\'accent o el to._NEWLINE_Quan els car\xc3\xa0cters de l\'AFI s\xc3\xb3n enmig d\'un altre text, estan separats de la resta amb dues barres inclinades o amb claud\xc3\xa0tors ("[" i "]"). Els ling\xc3\xbcistes usen claud\xc3\xa0tors quan donen un transcripci\xc3\xb3 fon\xc3\xa8tica ajustada, mentre que les barres inclinades denoten una transcripci\xc3\xb3 fonol\xc3\xb2gica._NEWLINE_L\'AFI permet que els s\xc3\xadmbols s\'adaptin a circumst\xc3\xa0ncies espec\xc3\xadfiques per simplificar la notaci\xc3\xb3 quan es consideri convenient, si s\'expliquen els valors que els donen unes regles que acompanyen el text. Per exemple, at\xc3\xa8s que [t] representa en angl\xc3\xa8s l\'oclusiva alveolar sorda, aleshores el diacr\xc3\xadtic que indica articulaci\xc3\xb3 endarrerida hi representa un so postalveolar o palatoalveolar. Per contra, at\xc3\xa8s que [t] en catal\xc3\xa0 representa l\'oclusiva dental sorda, una articulaci\xc3\xb3 m\xc3\xa9s avan\xc3\xa7ada que l\'anglesa, aleshores el diacr\xc3\xadtic per a indicar endarreriment hi representar\xc3\xa0 una variant alveolar._NEWLINE_Vegeu en els desplegables de la barra de navegaci\xc3\xb3 de baix molts dels s\xc3\xadmbols.'